## Pravilnik o sredstvima pričuve štedno-kreditnih zadruga

### NN 130/2002 (8.11.2002.), Pravilnik o sredstvima pričuve štedno-kreditnih zadruga

# MINISTARSTVO FINANCIJA

2117

Na temelju članka 23. stavak 3.
Zakona o štedno-kreditnim za­drugama (»Narodne novine«, broj 84/02) ministar
financija donosi

## PRAVILNIK

### O SREDSTVIMA PRIČUVE ŠTEDNO-KREDITNIH ZADRUGA

Članak 1.

Ovim se Pravilnikom utvrđuje
visina, način i rokovi izdva­janja sredstava pričuve štedno-kreditnih zadruga.

Članak 2.

Štedno-kreditne
zadruge obračunavaju sredstva pričuve na sljedeći način:

1.
a) po stopi od 1% na ukupan iznos zadružnih udjela,

b)
po stopi od 1% na depozite prikupljene temeljem članka 10. stavak 1. Zakona o
štedno- kreditnim zadrugama (u nastavku teksta: Zakon);

2.
po stopi od 100% na sredstva plasirana zadrugarima ukupnog opterećenja 2% i
više mjesečno;

3.
po stopi od 100% na sredstva plasirana zadrugarima ukupnog opterećenja manje od
2% mjesečno, uz namjenski depozit koji prelazi 1/3 iznosa plasiranih sredstava.

Članak 3.

Plasiranim sredstvima u smislu
ovoga Pravilnika smatraju se zajmovi, krediti i pozajmice.

Ukupno mjesečno opterećenje u
smislu ovoga Pravilnika zbroj je obračunate kamatne stope na plasirana
sredstva, naknade, provizije i ostalih troškova obrade plasiranih sredstava.

Pod namjenskim depozitom
podrazumijeva se uplata depozita ili uplata zadružnog udjela koje uplate su
uvjet za realizaciju plasmana sredstava.

Za plasirana sredstva
zadrugarima štedno-kreditna zadruga dužna je izraditi plan otplate i priložiti
ga uz ugovor o plasmanu sredstava.

Članak 4.

Sredstva pričuve iz ovoga
Pravilnika štedno-kreditne zadruge obračunavaju jednom mjesečno, i to
posljednjeg dana u mjesecu, prema stanju na računima zadružnih udjela, depozita
i plasmana sredstava na kraju dana obračuna.

Članak 5.

Sredstva pričuve štedno-kreditne
zadruge izdvajaju se upla­tom obveze, utvrđene na način propisan ovim
Pravilnikom, na poseban račun sredstava pričuve što ga vodi poslovna banka u
kojoj štedno-kreditna zadruga ima otvoren račun za redovno poslovanje.

Štedno-kreditne zadruge dužne su
uplatiti sredstva pričuve ili dati nalog za povrat razlike sredstava pričuve
najkasnije do 5-og u mjesecu za protekli mjesec.

Članak 6.

Štedno-kreditna zadruga obvezna
je iznos sredstava pričuve iz članka 4. ovoga Pravilnika održavati do sljedećeg
obračuna.

Štedno-kreditna zadruga može
povući izdvojena sredstva pričuve s posebnog računa na račun za redovno poslovanje
ako nastanu uvjeti propisani u članku 23. stavak 2. Zakona o štedno-kreditnim
zadrugama.

Štedno-kreditna zadruga dužna je
izvijestiti Ministarstvo financija o povlačenju sredstava pričuve u roku od pet
dana od dana povlačenja.

Članak 7.

Obrazac obračuna sredstava
pričuve moraju štedno-kreditne zadruge dostaviti Ministarstvu financija
najkasnije do 5-og u mje­secu za protekli mjesec.

Obrazac obračuna sredstava
pričuve iz stavka 1. ovoga član­ka sastavni je dio Pravilnika.

Članak 8.

 Povrat razlike sredstava pričuve po obračunu obavlja
štedno-kreditna zadruga.

Članak 9.

Ovaj Pravilnik stupa na snagu od
dana objave u »Narodnim novinama«, a primjenjuje se na obračun sredstava
pričuve sa sta­njem na dan 30. studenoga 2002.

Stupanjem na snagu ovoga
Pravilnika prestaje važiti Odluka o sredstvima pričuve štedno-kreditnih zadruga
(»Narodne novine«, broj 52/99).

Izmjene ugovora o plasiranim
sredstvima nakon stupanja na snagu ovoga Pravilnika smatrat će se novim
ugovorima i na njih će se primjenjivati ovaj Pravilnik.

Klasa: 452-01/02-01/104
Urbroj: 513-11/02-1
Zagreb, 25. listopada 2002.

Ministar financija
**dr. Mato Crkvenac,** v. r.

if !supportEmptyParas endif

OBRAČUN SREDSTAVA PRIČUVE

Naziv štedno-kreditne zadruge:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Obračun sredstava pričuve za razdoblje \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Red. br. | OPIS | Iznos |

| 1. | Stanje zadružnih udjela na dan \_\_\_\_\_\_\_\_\_ | if !supportEmptyParas endif |
| 2. | Sredstva pričuve obračunata temeljem zadružnih udjela po stopi od 1% |  |
| 3. | Stanje depozita na dan \_\_\_\_\_\_\_\_\_ |  |
| 4. | Sredstva pričuve obračunata temeljem prikupljenih depozita po stopi od 1% |  |
| 5. | Sredstva plasirana zadrugarima ukupnog mjesečnog opterećenja 2% i više na dan \_\_\_\_\_\_\_\_\_ | if !supportEmptyParas endif |
| 6. | Sredstva pričuve obračunata na plasirana sredstva zadrugarima ukupnog mjesečnog opterećenja | if !supportEmptyParas endif |
| if !supportEmptyParas endif | 2% i više po stopi od 100% | if !supportEmptyParas endif |
| 7. | Sredstva plasirana zadrugarima ukupnog mjesečnog opterećenja manje od 2%, uz vezani | if !supportEmptyParas endif |
| if !supportEmptyParas endif | depozit koji prelazi 1/3 plasiranih sredstava na dan \_\_\_\_\_\_\_\_\_\_ |  |
| 8. | Sredstva pričuve obračunata na plasirana sredstva ukupnog mjesečnog opterećenja manje | if !supportEmptyParas endif |
| if !supportEmptyParas endif | od 2%, uz vezani depozit koji prelazi 1/3 plasiranih sredstava po stopi od 100% | if !supportEmptyParas endif |
| 9. | UKUPNA SREDSTVA PRIČUVE ( Red. br. 2+4+6+8 ) |  |
| 10. | IZDVOJENA SREDSTVA PO PRETHODNOM OBRAČUNU | if !supportEmptyParas endif |
| 11. | RAZLIKA ZA UPLATU ( Red. br. 9 – 10 ) | if !supportEmptyParas endif |
| 12. | RAZLIKA ZA POVRAT ( Red. br. 10 – 9 ) | if !supportEmptyParas endif |

if !supportEmptyParas endif

U \_\_\_\_\_\_\_\_\_\_\_\_\_\_\_\_ , dana \_\_\_\_\_\_\_\_\_\_\_\_\_                                                      Potpis
i pečat

                                                                                                           \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

if !supportEmptyParas endif

if !supportEmptyParas endif

if !supportEmptyParas endif

Pravilnik, NN 130/2002-2117